পাহাড়ের বুকে নতুন রেস্তরাঁ কঙ্গনার

কলকাতা: ফিল্মিদুনিয়ার নক্ষত্রদের পাশাপাশি ক্রীড়াজগতের তারকাই হোটেল ব্যবসা খুলেছেন। এবার সেই তালিকাতেই নবতম সংযোজন কঙ্গনা রনাউত। অভিনয়, রাজনীতির পর ব্যবসায়ে মন দিলেন কঙ্গনা রানাউত (Kangana Ranaut)। পাহাড়ের কোলে রেস্তরাঁ খুলে জীবনের নতুন ইনিংস শুরু করলেন সাংসদ-অভিনেত্রী। যেখানকার মেন্যুতে প্রাধান্য পাবে শুধুই ষোলো আনা হিমাচলী খাবার।

হিমাচলের ভূমিকন্যা কঙ্গনা রানাউত। বরাবরই নিজের প্রাদেশিক সংস্কৃতি নিয়ে মুখ খুলতে দেখা গিয়েছে অভিনেত্রী সাংসদকে। এবার রেস্তরাঁ (Kangana Ranaut Restaurateur) খুলে নতুন ইনিংস শুরু করলেন অভিনেত্রী। হিমালয়ের বুকে বরফে মোড়া তাঁর ছোট্ট পাহাড়ি রেস্তরাঁর অন্দরসজ্জা দেখিয়ে কঙ্গনা রানাউত জানিয়েছেন, “আমার শৈশবের স্বপ্নপূরণ হল এবার।”রেস্তরাঁর নামেও চমক রেখেছেন মাণ্ডির সাংসদ- ‘দ্য মাউন্টেন স্টোরি’। সেই নামের সঙ্গেই জুড়ে রয়েছে কঙ্গনার ভালোবাসার কাহন। বৃহস্পতিবার কঙ্গনা তাঁর রেস্তরাঁর বেশ কিছু ছবি ভাগ করে নিয়েছেন। বরফাবৃত সেই ক্যাফের ছবি মুহূর্তে ভাইরাল হয় সমাজমাধ্যমে। আগামী ১৪ ফেব্রুয়ারি প্রেমদিবসেই রেস্তরাঁর দরজা জনসাধারণের জন্য খুলে দেবেন সাংসদ-অভিনেত্রী। প্রসঙ্গত, মিঠুন চক্রবর্তী, শচীন তেণ্ড়ুলকর, বিরাট কোহলি, করণ জোহর, শিল্পা শেট্টি, ববি দেওল, মতো অনেক তারকারই রেস্তরাঁ রয়েছে।এবার সেই তালিকাতেই নবতম সংযোজন কঙ্গনা রনাউত।

View this post on Instagram

A post shared by The Mountain Story ( Restaurant ) (@themountainstorytms)